8. ΝΟΜΟΣ υπ’ αριθ. 1473 της 30 Ιουλ./7 Αυγ. 1950 (ΦΕΚ Α΄ 169) Περί τροποποιήσεως και συμπληρώσεως των περί φορτοεκφορτωτικών εργασιών των λιμένων ισχυουσών διατάξεων. Άρθρ.1.-Η παρ. 3 του άρθρ. 2 και το άρθρ. 13 του Κωδικ. Νόμ. 5167/1932 πλην του α΄ εδαφίου της 1ης παραγράφου αυτού, το δε άρθρ. 8 του Ν.Δ. 1254/1949 καθ’ ο μέρος τούτο αφορά εις τας Επιτροπάς Λιμένων τροποποιούνται, αντικαθιστάμενα, ως ακολούθως: «Προτάσει των κατά τόπους λιμενικών αρχών ή υπηρεσιών του Υπουργείου Εργασίας δύναται δια κοινών αποφάσεων των Υπουργών Εργασίας και Εμπορικής Ναυτιλίας, δημοσιευομένων δια της Εφημερίδος της Κυβερνήσεως, να: α)επεκτείνεται η ισχύς των διατάξεων του Κωδικ. Νόμ. 5167/1932 ως εκάστοτε ισχύει και επί των φορτοεκφορτωτικών εργασιών ετέρων λιμένων και β)επεκτείνεται η δικαιοδοσία της Επιτροπής Ρυθμίσεως Φορτοεκφορτώσεων λιμένος τινός και εις λιμένας της περιφερείας της αυτής Λιμενικής Αρχής». Άρθρ.2.-Αι παρ. 3 του άρθρ. 3 του Κωδ. Νόμ. 5167/1932 και 2 του άρθρ. 3 του Α.Ν. 381/1936 αντικαθίστανται ως εξής: «1.Η επεξεργασία και κατάρτισις γενικών ή ειδικών κανονισμών εργασίας και ο καθορισμός των πάσης φύσεως δικαιωμάτων, αμοιβών ή αποζημιώσεων των εισπραττομένων παρ’ οιουδήποτε νομικού ή φυσικού προσώπου κατά τας φορτοεκφορτώσεις εις τους λιμένας και επιβαρυνόντων τα φορτία και πλοία, ενεργείται δι’ αποφάσεων των Επιτροπών Ρυθμίσεως Φορτοεκφορτώσεων Λιμένος, εγκρινομένων δια κοινών αποφάσεων των Υπουργών Εργασίας και Εμπορικής Ναυτιλίας, δυναμένων να τροποποιώσι το περιεχόμενον των αποφάσεων των Επιτροπών Ρυθμίσεως. 2.Προκειμένου περί δικαιωμάτων υπέρ Νομικών Προσώπων Δημοσίου Δικαίου αι αποφάσεις των Επιτροπών Ρυθμίσεως εγκρίνονται δια κοινής αποφάσεως των Υπουργών Οικονομικών, Εργασίας, Εμπορικής Ναυτιλίας και του εποπτεύοντος το Νομικόν πρόσωπον Υπουργού. Βλ. όμως άρθρ. 3 παρ. 2 ανωτ. Ν.Δ. 1254/1949 εν συνδυασμώ προς το άρθρ. 39 του κατωτέρω Νόμ. 3239/1955. (Αντί της σελ. 419) Σελ. 419(α) 285-053 Φορτοεκφορτώσεις 20.Η.α.8 3.Της ανωτέρω διαδικασίας εξαιρούνται τα υπέρ του Δημοσίου εισπραττόμενα και αποτελούντα Δημόσιον έσοδον, τα δικαιώματα των Ι.Κ.Α., Κ.Α.Φ., Ειδικού Λογαριασμού των Γραφείων Εργασίας Λιμένων, τα φαρικά, υγειονομικά, πλοηγικά δικαιώματα, τα τέλη προσορμίσεως, παραβολής και προσδέσεως και τα δικαιώματα ρυμουλκήσεως πλοίων. 4.Αι περί ων ανωτέρω υπουργικαί αποφάσεις ισχύουν από της εγκρίσεως, δύνανται όμως να έχουν και αναδρομικήν ισχύν, ήτις δεν δύναται να αναδράμη πέραν της ημερομηνίας της εκδόσεως της αποφάσεως παρά της Επιτροπής. 5.Οι κανονισμοί εργασίας και τα τιμολόγια ισχύουν υποχρεωτικώς δι’ οιονδήποτε ενδιαφερόμενον απαγορευομένης ρητώς της συνάψεως διαφόρου προς τους κανονισμούς τούτους ή τιμολόγια συμφωνίας, της τελευταίας ταύτης ούσης οπωσδήποτε ακύρου». Άρθρ.3.-Εις το άρθρ. 7 του Κωδ. Νόμ. 5167/1932 προστίθενται παρ. 2 και 3). Άρθρ.4.-1.Η τοπική αρμοδιότης των Επιτροπών ρυθμίσεως Φορτοεκφορτωτών Λιμένων εκτείνεται επί των χωρικών υδάτων, των εν αυτοίς ευρισκομένων πλοίων, των ακτών και της κατά τα άρθρ. 14 και επομ. του υπ’ αριθ. 2344/1940 ως ισχύει σήμερον Α. Νόμου (Ζώνης του Λιμένος), όπου δε δεν καθορίζεται τοιαύτη επί του κατά το άρθρ. 1 του αυτού Α. Νόμου Αιγιαλού, επί των χωρικών υδάτων, των πλοίων, των ακτών, του θαλασσίου χώρου και παραλίας του λιμένος, των αποβαθρών και προκυμαιών. 2.Αι κατά την προηγουμένην παράγραφον καθοριζόμεναι εκτάσεις περιλαμβάνονται εις τους χώρους, ένθα αι Λιμενικαί Αρχαί ασκούν γενικήν Αστυνομικήν αρμοδιότητα. Άρθρ.5.-(Εις το άρθρ. 3 του Α.Ν. 381/36 προστίθεται παρ. 4 της ήδη υφισταμένης παρ. 4 λαμβανούσης τον αριθ. 5). Άρθρ.6.-1.Η διάταξις του άρθρ. 7 του Νόμ. 1749/44 έχει εφαρμογήν και επί των παραβατών των διατάξεων του παρόντος. 2.Από της ισχύος του παρόντος Νόμου καταργείται πάσα γενική ή ειδική διάταξις περιωρισμένης ή απεριορίστου τοπικής ισχύος εφ’ όσον αύτη αντίκειται εις τας διατάξεις του παρόντος, εξαιρουμένου του Λιμένος Πειραιώς δι’ ον διατηρούνται εν ισχύϊ αι κείμεναι ειδικαί διατάξεις. Η ισχύς του παρόντος άρχεται από της εις την Εφημερίδα της Κυβερνήσεως δημοσιεύσεως αυτού. Σελ. 420(α) 285-054 